CELEX: C2004/262/82
Language: sl
Date: 2004-10-23 00:00:00
Title: Zadeva T-309/04: Tožba TV2/DANMARK A/S proti Komisiji Evropskih skupnosti, vložena dne 28. julija 2004

23.10.2004   
            
            
               SL
            
            
               Uradni list Evropske unije
            
            
               C 262/43
            
         Tožba TV2/DANMARK A/S proti Komisiji Evropskih skupnosti, vložena dne 28. julija 2004
   (Zadeva T-309/04)
   (2004/C 262/82)
   Jezik postopka: danščina
   TV2/DANMARK A/S, Odense (Danska), ki jo zastopa Olaf Koktvedgaard, lawyer, je dne 28. julija 2004 na Sodišče prve stopnje Evropskih skupnosti vložila tožbo proti Komisiji Evropskih skupnosti.
   Tožeča stranka Sodišču prve stopnje predlaga, naj:
   
               —
            
            
               v celoti ali, podredno deloma, razglasi za nično Odločbo Komisije K(2004)1814-končna z dne 19. maja 2004 v zadevi C 2/2003 (prej NN 22/2002) o ukrepih Danske v korist TV2 / Danmark;
            
         
               —
            
            
               Komisiji Evropskih skupnosti naloži plačilo stroškov.
            
         Tožbeni razlogi in bistvene navedbe
   Komisija je z izpodbijano odločbo potrdila, da je pomoč, podeljena TV2/DANMARK med letoma 1995 in 2002 v obliki vira licenčnine in drugih določenih ukrepov, združljiva s skupnim trgom, razen zneska v višini 628,2 milijonov DKK, ki po mnenju Komisije predstavlja nezakonito državno pomoč, ki jo mora Kraljevina Danska izterjati od tožeče stranke.
   V utemeljitev svojemu zahtevku tožeča stranka trdi, da je bil pri sprejemu izpodbijane odločbe bistveno kršen postopek iz člena 87(1) ES, člena 86(2) ES, člena 295 ES in Protokola o sistemu javne radiotelevizije. Tožeča stranka posebej navaja,
   
               —
            
            
               da načelo kontradiktornosti ni bilo upoštevano, da izračun presežka kompenzacije vsebuje tudi zneske, ki se ne nanašajo na obdobje preiskave in da sta podlaga in obrazložitev presoje glede pridobivanja lastnega kapitala TV2 nezadostne;
            
         
               —
            
            
               da se presoja Komisije ne opira na stanje v času, ko so bili ukrepi v korist TV2 izvedeni;
            
         
               —
            
            
               da na TV2 preneseni vir licenčnine in prihodek iz oglaševanja, ki je bil od leta 1995 do 1997 prenesen na TV2 preko sredstev TV2, ne predstavljata državno pomoč, saj ne gre za državna sredstva;
            
         
               —
            
            
               da kljub dejstvu, da so prenesena sredstva presegla neto stroške TV2 v zvezi z izvajanjem obveznosti javne službe, ne gre za državno pomoč, ker sredstva dejansko niso bila porabljena za navzkrižno subvencioniranje trgovske dejavnosti;
            
         
               —
            
            
               da TV2 ni pridobila gospodarske koristi, kot bi jo lahko v običajnih tržnih razmerah, saj doseženi dobički TV2 ne presegajo primernih zaslužkov pri izvajanju obveznosti javne službe s strani TV2 in ker je bila pridobitev lastnega kapitala tržno upravičena;
            
         
               —
            
            
               da pridobitev lastnega kapitala TV2 ne presega tistega, ki bi bilo potrebno za izpolnitev obveznosti javne službe s strani TV2;
            
         
               —
            
            
               da odločba, ki nalaga povrnitev, ne more biti naslovljena na javno delniško družbo TV2/Danmark A/S, ki je bila ustanovljena po obdobju preiskave, saj le-ta ni bila obogatena;
            
         
               —
            
            
               da bi bilo zahtevo za obresti na znesek, ki ga je treba povrniti, treba zavrniti, ker so obresti že vključene v sam zahtevani znesek.